Il-każi attivi jinżlu għal 3,034, filwaqt li jmutu żewġ anzjani In-numru tal-każi attivi niżel għal 3,034, wara li minn 4,760 swab test li ttieħdu lbieraħ irriżultaw 243 persuna pożittivi għall-Covid-19 filwaqt li rkupraw 334 persuna. Fl-istess waqt f'dawn l-aħħar 24 siegħa mietu raġel anzjan ta' 75 sena u anzjana ta' 76 sena fl-Isptar Mater Dei. Dan ifisser li b'kollox mietu 363 persuna li kienu pożitivi għall-Covid-19. Intant l-istatistika aġġornata maħruġa mill-Ministeru għas-Saħħa tindika li sal-bieraħ ġew amministrati 133,871 doża tal-vaċċin, b'41,621 persuna jirċievu t-tieni doża.